Il Capitano – Trippelmorderen

Il Capitano – Trippelmorderen (originaltittel: Il Capitano) er et svensk-finsk biografisk kriminal-drama fra 1991 regissert av Jan Troell. Filmen er basert på Åmsele-drapene, som fant sted i Nord-Sverige i 1988. Hovedrollen som morderen Juha Valjakkala (i filmen kalt Jari) spilles av Antti Reini, mens hans venninne spilles av Maria Heiskanen.

Filmen var på forhånd omstridt i Sverige, særlig på grunn av frykten for grafsing i de etterlattes sorg. Flere ønsket å stoppe filmen.

Filmens regissør ble belønnet med både Amandaprisen og en Guldbagge. Han ble også tildelt Sølvbjørnen ved Filmfestivalen i Berlin. Filmen ble imidlertid ingen publikumssuksess i Sverige, hvor den ble sett av i underkant av . 

 Bakgrunn 
Filmen tar utgangspunkt i de tragiske Åmsele-drapene i Nord-Sverige i 1988, der et ungt finsk par, tilsynelatende uten å ha noe egentlig motiv, myrder en familie på tre på grunn av en sykkel. Filmen handler i hovedsak om det unge parets ferd gjennom livet. Selve drapene har mindre plass i handlingen.

 Handling 
Jari er en 22 år gammel småkriminell med emosjonelle problemer. Han vil tvinge til seg ømhet og respekt og mener han må ha makt over noen for selv å være noe. Minna er en ung og usikker jente som vil bli selvstendig. Hun prøver å komme seg unna Jari men klarer ikke å motstå ham. En sommernatt stjeler de to en sykkel. Handlingen får tragiske utfall for en familie på tre.

 Om filmen 

 Priser og nominasjoner 
 Amandaprisen for beste utenlandske film (Troell)
 Sølvbjørnen for beste regissør ved Filmfestivalen i Berlin (Troell)
 Guldbagge for beste film av Svenska Filminstitutet (Troell) 
 Gold Plaque for beste skuespillerinne ved Chicago International Film Festival (Maria Heiskanen)

 I Norge 
VGs anmelder gav den terningkast fem og beskrev den som en «intenst laded» psykologisk thriller som treffer seeren som en «kule i mellomgulvet». Aftenpostens anmelder beskrev den som en «vellaget og seriøs roadmovie».Aftenposten morgen - En roadmovie utenfor allfarvei (6.2.1992, s.48)

 I rollene 
 Antti Reini –  Jari (Juha Valjakkala)
 Maria Heiskanen –  Minna 
 Berto Marklund –  Politi
 Antti Vierikko –  Jari når han er 13 år
 Harri Mallenius –  Lærer 
 Marjut Dahlström –  Lærer
 Eva Stellby –  Dissektør
 Matti Dahlberg –  Far 
 Christina Frambäck –  Prest

 Referanser 

 Eksterne lenker 


Kategori:Filmer fra 1991
Kategori:Svenske dramafilmer
Kategori:Svenske biografiske filmer
Kategori:Svenske kriminalfilmer
Kategori:Finske dramafilmer
Kategori:Biografiske filmer
Kategori:Kriminalfilmer
Kategori:Filmer satt til 1980-årene
Kategori:Filmer basert på virkelige hendelser
Kategori:Guldbaggen for beste film
Kategori:Amanda for beste utenlandske kinofilm
Kategori:Svenskspråklige filmer
Kategori:Finskspråklige filmer